මලයාසියාවෙහි අග්‍රාමාත්‍යවරයා
මලයාසියාවෙහි අග්‍රාමාත්‍යවරයා (; ) යනු, මලයාසියාවෙහි රජයෙහි ප්‍රධානියා වෙයි. අග්‍රාමාත්‍යවරයා, ෆෙඩරල් රජයෙහි විධායක පාර්ශවයෙහි පෙරමුණ ගනියි. ඔහුගේ අදහස අනුව මන්ත්‍රීවරුන් බහුතරයකගේ විශ්වාසය දිනාගත හැකි  පාර්ලිමේන්තු මන්ත්‍රීවරයෙක් (පාම),  යං ඩී-පර්තුවාන් අගොං  විසින් අග්‍රාමාත්‍යවරයා ලෙසින් පත් කරනු ලබයි; මෙම පුද්ගලයා සාමාන්‍යයෙන් මහා මැතිවරණයක බහුතරයක් ආසන දිනාගන්නා පක්ෂයෙහි නායකයාය.

1963 සැප්තැම්බර් 16 දිනදී මලයාසියාව සංස්ථාපනය කිරීමෙන් අනතුරුව, මලයා ෆෙඩරේෂනයෙහි ප්‍රධාන අමාත්‍යවරයාවූ තුන්කු අබ්දුල් රහ්මාන් මලයාසියාවෙහි පළමුවන අග්‍රාමාත්‍යවරයා බවට පත්විය.

පත්කිරීම

ෆෙඩරල් ආණ්ඩුක්‍රම ව්‍යවස්ථාව පරිදී, යං ඩී-පර්තුවාන් අගොං විසින් පළමුවෙන් කැබිනට් මණ්ඩලයෙහි ප්‍රධානියා ලෙසින් ක්‍රියා කිරීමට අග්‍රාමාත්‍යවරයෙක් පත් කරයි. අග්‍රාමාත්‍යවරයා දේවන් රහ්යෙත් (නියෝජිත මන්ත්‍රී මණඩලය) හී සාමාජිකයෙක් විය යුතු අතර, මහා රජාණන්ගේ විනිශචය පරිදී එම මණ්ඩලයෙහි මන්ත්‍රීවරුන්ගෙන් බහුතරයකගේ කැමැත්ත දිනා ගැනීමට හැකි අයෙකු විය යුතුය. මෙම පුද්ගලයා මලයාසියානු පුරවැසියෙකු විය යුතු මුත්, පුරවැසිභාවයට ඇතුළත් කිරීම හෝ ලියාපදිංචිය මගින් හෝ පුරවැසිභාවය ලබා ගත්තෙකු නොවිය යුතුය. යං ඩී-පර්තුවාන් අගොං විසින් අනෙකුත් ඇමතිවරුන් දේවන් රහ්යෙත් හෝ දේවන් නෙගාරා (සෙනෙට් මණ්ඩලය) හෝ වෙතින් පත් කරනු ලබන්නේ අග්‍රාමාත්‍යවරයාගේ උපදෙස් පරිදීය.